Sensul de deschidere al usilor de interior poate fi de stanga sau de dreapta. Acest aspect determina si unde vor fi montate balamalele, manerele usii, precum si in ce directie se va deschide si se va inchide usa.
De sensul de deschidere depinde alegerea urmatoarelor piese:
manerele - difera in functie de sensul de deschidere, existand manere speciale pentru deschidere stanga si pentru deschidere dreapta, fiecare model avand un design corespunzator cu deschiderea;
balamalele - exista balamale de stanga si balamale de dreapta, fiecare presupunand frezarea foii de usa si a tocului usii in conformitate cu sensul de deschidere;
amenajarea interioara - in functie de sensul de deschidere, vei sti cum sa aranjezi mobila si accesoriile din camere astfel incat sa nu deranjeze la deschiderea si inchiderea usii.
Pentru a identifica sensul de deschidere al unei usi, pozitioneaza-te pe partea interioara a camerei si noteaza zona de montare a balamalelor. Daca balamalele sunt instalate in partea dreapta a usii, inseamna ca sensul de deschidere este de dreapta (interior-dreapta), iar daca balamalele sunt montate in partea stanga, usa are deschidere de stanga (interior-stanga).
Nu este o regula, insa poti alege directia de deschidere in functie de cat de spatioase sunt incaperile. Pentru camerele mai mici, opteaza pentru usi cu deschidere spre exterior, iar pentru cele mai spatioase, deschiderea poate fi atat spre exterior, cat si spre interior, spatiul din camera nefiind afectat atunci cand usa este folosita.